Захтев за додатним информацијама

или појашњењима конкурсне документације

ЈНМВ 125/2015 реконструкција високонапонске трафо станице

ПИТАЊЕ 1

## У конкурсној документацији у тачки V  - УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗАКОНА није наведено да понуђачи који су уписани у регистар понуђача на основу члана 78. Закона о јавним набавкама нису у обавези да приликом подношења понуде достављају доказе о испуњености услова из члана 75. став 1. тачка 1) до 4), али су обавезни да у понуди наведу да су регистровани као понуђачи у Регистру понуђача који води Агенција за привредне регистре.

Молимо Вас да нам доставите одговор о начину доказивања услова из тачке V.

ОДГОВОР 1

На основу члана 78. став 5. Закона о јавним набавкама лице уписано у регистар понуђача није дужно да приликом подношења понуде, односно пријаве доказује испуњеност обавезних услова.

У складу са чланом 78. став 1. Закона о јавним набавкама јавни регистар понуђача - предузетника и правних лица (регистар понуђача) који испуњавају обавезне услове из члана 75. став 1. тач. 1) до 4) овог закона води организација надлежна за регистрацију привредних субјеката.

У складу са чланом 78. став 2. Закона о јавним набавка регистар понуђача је доступан на интернет страници организације надлежне за регистрацију привредних субјеката,.

У складу са чланом 79. став 6. Закона о јавним набавкама, Наручилац је у конкурсној документацији за ЈНМВ 125/2015 реконструкција високонапонске трафо станице је у Упутству како се доказује испуњеност услова из члана 75. Закона у ставци Напомена оставио могућност да Понуђач у понуди наведе интернет страницу на којој су докази о испуњености услова одређених конкурсном документацијом јавно доступни.

У складу са претходним ставом, Наручилац ће, као доказ о испуњавању обавезих услова из члана 75. став 1. тач. 1) до 4) Закона, такође прихватити и навод Понуђача да је уписан у регистар понуђача који води организација надлежна за регистрацију привредних субјеката, обзиром да регистар понуђача јавни документ доступан на сајту Агенција за привредне регистре.